Hos Liberal Alliance har man de seneste dage offentligt givet udtryk for, at partiet var modstandere af et forbud mod burkaer. Alligevel har partiet nu besluttet, at de sammen med regeringen vil stemme for et såkaldt maskeringsforbud.

»Efter at Socialdemokratiet og Venstre har ændret holdning, så kan vi konstatere, at der er et bredt flertal for et forbud. Vi har overvejet, om vi synes, at resten af efteråret skulle gå med at diskutere burkaforbud. Her mener vi allerede, det har fyldt rigeligt«, siger partiets politiske ordfører Christina Egelund.

De seneste dage har du flere gange udtalt, at I er modstandere af et burkaforbud, fordi det kan risikere at skade mere, end det gavner. Hvorfor har I pludselig ændret holdning?